|  |
| --- |
| **VEDTEKTER 2025**  **for Forsvarets Seniorforbund, Avdeling Vesterålen (FSFVAL) ORG.Nr.: 998 323 479.**  Forsvarets Pensjonistforening Vesterålen ble stiftet 12. januar 2011 og Vedtekter for Forsvarets Pensjonistforening Vesterålen ble vedtatt samme dag.  Navneendring til Forsvarets Seniorforbund, Avdeling Vesterålen med tilhørende basisvedtekter ble vedtatt av Landsmøtet i Forsvarets seniorforbund den 8. juni 2011.  Vedtektene med tilhørende basisvedtekter ble sist endret av Landsmøtet i Forsvarets Seniorforbund den 4.mai 2023.  Forslag til nye vedtekter for FSF Vesterålen, med de siste endringer vedtatt av årsmøtet 14. mars 2024, er godkjent av Forsvarets seniorforbund i mars 2024. (Med endringer vedtatt av landsmøtet 2023). |
| **KAPITTEL 1 – ALMINNELIGE BESTEMMELSER**  **§ 1 Formål**   1. Forsvarets seniorforbund (FSF) avdeling Vesterålen er en partipolitisk uavhengig interesseorganisasjon som arbeider for å utvikle egen aktivitet, organisasjon og økonomi, slik at avdelingen imøtekommer de krav og utfordringer som medlemmene og samfunnssituasjonen krever. 2. Arbeidet skal preges av at man ivaretar og fremmer medlemmenes eldrepolitiske interesser innenfor pensjon, helse/omsorg og kultur og styrker deres stilling i samfunnet. 3. Avdelingen vil med sin aktivitet bidra til å styrke Forsvarets stilling i samfunnet |
| **§ 2 Organisasjon**   1. FSF avdeling Vesterålen samarbeider med militære avdelinger, andre organisasjoner og politiske myndigheter lokalt. 2. Avdelingens høyeste besluttende organ er årsmøtet. |
| **§ 3 Avdelingens styre**   1. Styret består av leder, nestleder, sekretær, kasserer, styremedlem(er) og 1 vara-medlem. 2. Styret velges direkte til sine posisjoner. 3. Styret er beslutningsdyktig når 2/3 av styrets representanter er til stede. 4. Varamedlem har stemmerett bare når vedkommende møter istedenfor en av styrets medlemmer. 5. Vedtak fattes med alminnelig flertall av de avgitte stemmer. 6. Ved stemmelikhet har leder dobbeltstemme. 7. Blanke stemmer ansees som ikke avgitt. 8. Leder innkaller til styremøter etter behov, eller når en av styrets medlemmer krever det. |
| **§ 4 Avdelingens myndighet**  Avdelingens styre er høyeste myndighet mellom årsmøtene. |
| **§ 5 Kjønnsfordeling**   1. Ved valg/oppnevning av styre, råd, utvalg/komite mv. bør begge kjønn være representert. 2. Sammensetningen bør speile kjønnsfordelingen i medlemsmassen. |

|  |
| --- |
| **§ 6 Medlemskap**   1. FSF Vesterålen tar opp som medlemmer tilsatt og tidligere tilsatt militært/engasjert og sivilt personell i Forsvaret, deres ektefeller, samboere og etterlatte. 2. Videre kan opptas som fullverdige medlemmer, personer som er positive til- og støtter opp om Forsvarets posisjon og rolle i samfunnet.   Tilleggsbestemmelser:   1. Med Forsvaret menes i denne sammenheng også Forsvarsdepartementet og alle underliggende etater. 2. I tillegg til medlemmer som oppfyller ovennevnte krav, kan det tas opp som medlemmer i avdelingen personer som har eller har hatt en spesiell tilknytning til Forsvaret. 3. Dette kan eksempelvis være HV-personell, personell fra Forsvarsmateriell, eller veteraner fra internasjonale operasjoner. Likeledes deres ektefeller og samboere. 4. Det enkelte medlemskap er tilsluttet FSF sentralt, men tilhører den avdelingen vedkommende ønsker medlemskap i.   Tilleggsbestemmelser:   1. Medlemmet kan i tillegg være støttemedlem til annen avdeling. 2. Medlemskapet løper til det blir sagt opp eller tvangsavsluttet ved ubetalt kontingent. 3. Ved dødsfall eller utmeldelse skal vedkommende medlem slettes fra medlemsregistret.    1. Skjer dødsfallet eller utmeldelsen etter at medlemmet har betalt sin kontingent til avdelingen, teller vedkommende med i oppgjøret av medlemskontingenten til forbundet sentralt inneværende år. |
| **§ 7 Inhabilitet**   1. Et medlem, en tillitsvalgt eller en oppnevnt representant er inhabil til å tilrettelegge grunnlaget for en avgjørelse eller til å treffe avgjørelse i følgende tilfeller: 2. Når vedkommende selv er part i saken. 3. Når vedkommende er i slekt eller svogerskap med en part i opp- eller nedstigende linje eller i sidelinje så nær som søsken. 4. Når vedkommende er eller har vært gift med eller er forlovet eller samboer med en part. 5. Når vedkommende leder eller har ledende stilling i, eller er medlem av styret i et organisasjonsledd, eller er annen juridisk person som er part i saken. 6. Likeså er vedkommende inhabil når andre særegne forhold foreligger som er egnet til å svekke tilliten til vedkommendes upartiskhet. 7. I styrer, komiteer og utvalg treffes avgjørelsen av organet selv, uten at vedkommende medlem deltar. 8. Medlemmet skal i god tid si fra om forhold som gjør eller kan gjøre vedkommende inhabil. |
| **§ 8 Kontingent**   1. FSFs landsmøte fastsetter kontingenten til forbundet for de 2 påfølgende år. 2. Avdelingens årsmøte fastsetter kontingenten til avdelingen, for inneværende år 3. Det betales en årlig kontingent til medlemmets avdeling som er fastsatt av årsmøtet. 4. Avdelingene innkrever kontingent og svarer for innkrevd kontingent til forbundet pr. 31. desember i kalenderåret. 5. Forbundskontingenten innbetales samlet til forbundets konto innen 31. desember samme år.   Tilleggsbestemmelser:   1. Forbundskontoret kan gi utsatt betalingsfrist. |
| 1. Medlemmer som melder seg inn etter 1. oktober betaler redusert kontingent, bestemt av årsmøtet. 2. Medlemmer som melder seg inn i siste halvdel av desember får utsatt betalingsfrist til året etter.   Disse gis imidlertid gyldig medlemskap fra innmeldingsdato.   1. Medlemskontingenten skal være betalt til oss innen 01/12 i inneværende år.   **§ 9 Regnskap, revisjon og budsjett**   1. Avdelingen er regnskaps- og revisjonspliktige. 2. Avdelingen har plikt til å registrere seg i både enhets- og frivillighetsregisteret i Brønnøysundregistrene. 3. De skal følge regnskapsloven og revisjonsbestemmelsene i revisjonsloven. 4. Regnskapsåret skal følge kalenderåret. 5. Avdelingen skal, med innhold per 31. desember, innen 15. januar året etter, sende en komplett og underskrevet medlemsliste til forbundskontoret.    1. Listen skal være signert av avdelingens leder 6. Avdelingen skal innen 15. april innrapportere protokoll fra årsmøtet, årsberetning med regnskap og revisjonserklæring for året før.    1. Årsberetning og regnskap skal være underskrevet av hele styret.    2. Protokollen fra årsmøtet skal underskrives av referent og 2 protokollunderskrivere. 7. Avdelingen skal utarbeide handlingsplan med rammebudsjett for kalenderåret.   **KAPITTEL 2 – ÅRSMØTE**  **§ 10 Årsmøtet**   1. Årsmøtet er avdelingens høyeste myndighet. 2. Ordinært årsmøte holdes hvert år innen utgangen av mars måned. 3. Alle medlemmer har møte-, tale- og stemmerett. 4. Innkalling til årsmøtet sendes ut til medlemmene minst 6 uker i forveien. 5. Forslag som ønskes behandlet må være styret i hende minst 4 uker før. 6. Dokumentene skal være tilgjengelig for medlemmene minst 2 uker før. 7. På årsmøtet kan ikke behandles forslag om endring i vedtekter eller bestemmelser som ikke er oppført på den tilgjengeliggjorte eller utsendte sakslisten. 8. Andre saker kan behandles når 2/3 av de stemmeberettigede representanter vedtar det ved godkjenning av sakslisten. 9. Årsmøtet ledes av valgt dirigent.   **§ 11 Årsmøtets oppgaver**  **Årsmøte skal:**  (1) Konstitueres:  a. Godkjenne innkalling, saksliste og forretnings-orden.  b. Velge dirigent som leder årsmøtet, og møtereferent.  c. Velge 2 representanter til å underskrive protokollen sammen med referenten.  d. Velge tellekorps på min. 2 medlemmer.  (2) Behandle avdelingens beretning for perioden.  (3) Behandle det reviderte regnskap med revisjonserklæring og forslag til anvendelse av  overskudd eller dekning av underskudd.  (4) Behandle og fastsette kontingent for inneværende kalenderår.  (5) Behandle innkomne forslag.  (6) Behandle handlingsplan med rammebudsjett for årsmøteperioden.  (7) Foreta valg av representanter til styret, ref. §3 – 1.  (8) Velge representanter til:  a. Valgkomite med leder og 1 medlem.  b. Revisor og vararevisor.  Tilleggsbestemmelser:   1. Styrets medlemmer med varamedlemmer velges primært for to år om gangen. 2. Valgkomité og revisorer med vararepresentanter velges også for to år. 3. Årsmøtet kan foreta nødvendige tillempinger for å bevare kontinuitet i styret og sikre lokalavdelingens fortsatte drift. 4. Leder, kasserer og styremedlem velges i år som består av oddetall. 5. Nestleder, sekretær og varamedlem velges i år som består av partall. 6. Revisor og medlem av valgkomiteen velges i år som består av oddetall. 7. Vararevisor og leder av valgkomiteen velges i år som består av partall. 8. Dersom det av ulike årsaker er nødvendig å endre på valgår for de enkelte styremedlemmer, skal de velges for ett år inntil man faller inn i den normale syklus.   **§ 12 Stemmeavgivning på årsmøtet**   1. Med mindre annet er bestemt i denne vedtekt, skal et vedtak for å være gyldig, være truffet med   alminnelig flertall av de avgitte stemmer.   1. Ingen medlemmer har mer enn en stemme 2. Ingen kan møte med eller avgi stemme med fullmakt. 3. Blanke stemmer skal anses som ikke avgitt. 4. Valg foregår skriftlig hvis det foreligger mer enn ett forslag eller det fremmes krav om det.    1. Hvis det skal være skriftlig valg, kan bare foreslåtte kandidater eller det som stemmes over føre opp på stemmeseddelen. 5. Når det ved et valg velges flere ved en avstemming, må alle ansees som valgt.   **§13 Ekstraordinært årsmøte**   1. Ekstraordinært årsmøte innkalles av styret med minst 4 ukers varsel etter:    1. Vedtak fattet av årsmøtet.    2. Vedtak fattet av styret.    3. Krav fra minst 1/4 av medlemsmassen. 2. Sakslisten og andre nødvendige dokumenter skal være vedlagt innkallingen. 3. Ekstraordinært årsmøte skal kun behandle de saker som er angitt i vedtaket eller kravet om innkalling til det ekstraordinære årsmøtet.   **KAPITTEL 3**  **UTMELDING – EKSKLUDERING**  **§ 14 Utmelding**   1. Utmelding skal skje til egen avdeling og bør begrunnes. 2. Ekskludering:    1. Opptrer et medlem på en måte som kan skade avdelingen eller medlemmenes anseelse, kan styret vedta at vedkommende ekskluderes.    2. Medlemmet har krav på å forklare seg for styret med oppsettende virkning før vedkommende ekskluderes.    3. Medlemmet kan kreve at utelukkelsen settes som sak på årsmøtet, og vedkommende kan anke saken videre inn til forbundsstyret som tar den endelige avgjørelsen om eksklusjon.   **KAPITTEL 4**  **VEDTEKTSENDRING OG** **NEDLEGGELSE**  **§ 15 Tolkning av vedtektene og nedleggelse**   1. Tolkning av vedtektene foretas av styret og forelegges første ordinære årsmøte. 2. Endring av vedtektene foretas på ordinært årsmøte. 3. Forslag til vedtektsendring skal være ført på sakslisten. 4. Det kreves 2/3 flertall ved endring av vedtektene. 5. Endring av vedtektene skal innrapporteres forbundskontoret til informasjon. 6. Nedleggelse av avdelingen behandles av årsmøtet etter at forslaget er fremmet. 7. Forslaget krever 2/3 flertall. 8. Det kreves i tillegg at vedtaket må behandles på nytt på neste ordinære årsmøte med 2/3 flertall. 9. Ved nedleggelse av avdeling skal alle midler og eiendeler overføres FSFs konto. 10. Nedleggelse av avdeling skal forelegges forbundsstyret, som bistår med avviklingen.   **§ 16 Angående tilleggsbestemmelser**  Årsmøtet i avdelingen kan vedta tilleggsbestemmelser ut over-, men ikke i strid med,  basisvedtektene.  \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\* |